stanford-oval/wikipedia huggingface dataset:
מלחמת הכוכבים – פרק 4: תקווה חדשה
הפקה > כתיבה ופרה-פרודקשן > פוסט-פרודקשן

הסרט צולם בתוניסיה ובאולפני אלסטרי שבלונדון. אלסטרי היו באותה תקופה בין האולפנים הגדולים בעולם. הצילום בתוניסיה היה בעייתי מאוד עקב מזג האוויר הסוער. בזמן הצילום, בפעם הראשונה בכ-50 שנה, ירד גשם במדבר התוניסאי והרס כמה סטים. לוקאס נאלץ לזנוח כמה סצנות שהוא תכנן לצלם בתוניסיה. במיוחד כמה מסצנות הרובוטים, מאחר ש-R2-D2 לא עבד כמעט בכלל.
בלונדון, הצילום המשיך תחת לחץ עצום מהאולפן ותחת בעיות כספיות. לאד נאלץ לבקש עוד כסף מפוקס כדי לסיים את הצילום. סיפור מפורסם טוען שאחד ממנהלי האולפן שאל אותו מדוע הוא כה מאמין בפרויקט. בתשובה ענה לאד "מפני שהוא אולי הסרט הטוב ביותר שנעשה אי-פעם." כמו כן, הצוות הבריטי לא אהב את לוקאס כלל, במיוחד גילברט טיילור, הצלם הקולנועי של הסרט שידוע מעבודתו על "דוקטור סטריינג'לאב" של סטנלי קובריק ו"רתיעה" של רומן פולנסקי. אומרים שהצוות לא התפטר רק הודות לנוכחותו של אלק גינס, שהיה אחד מהשחקנים המכובדים ביותר באנגליה. גינס תמך בלוקאס בפני הצוות והם קיבלו את דעתו. לוקאס, שסובל מסוכרת, היה חולה מאוד בסוף הצילומים וכמעט אושפז. לאחר האירוע הזה הוא נשבע שלעולם לא יביים סרט נוסף. הוא נשאר נאמן לשבועתו במשך 22 שנה.
"מלחמת הכוכבים" נפתח בכתוביות פתיחה בסגנון דומה שהופיעו שוב בכל שמונת ההמשכים. ראשית, המשפט "לפני זמן רב, בגלקסיה רחוקה, רחוקה" (A long time ago in a galaxy far, far away) מופיע, ואחריו מופיע סמליל הסאגה עצמה, מלחמת הכוכבים, על רקע חלל שחור זרוע כוכבים. לאחר מכן, המצלמה מתרחקת, וחושפת את מספר הסרט, שמו, וכתוביות המתארות את התרחשות העניינים לפני התחלת הסרט.
כתוביות אלו הן מחווה לסדרת סרטי "פלאש גורדון" משנות 1930 ו-1940, עליהם יוצר "מלחמת הכוכבים", ג'ורג' לוקאס גדל כילד.

בגרסות הסרט המוצגות בגרסת 'מסך רחב' (widescreen), כל שורת כתוביות מופיעה בשלמותה החל מתחתית המסך. בגרסת ה'מסך מלא' (full screen), הצדדים של כל שורה נראים רק לאחר שהשורה הגיעה לאמצע המסך.

בכל תשעת הסרטים, את הכתוביות מלווה המנגינה המוכרת והמזוהה עם סדרת הסרטים, אשר הולחנה על ידי ג'ון ויליאמס.
קבלת הסרט

"מלחמת הכוכבים" נחשב לאחד הסרטים המצליחים ביותר שנעשו אי פעם, ובסקרים ומשאלים רבים (הן בקרב מומחים והן בקרב הציבור הכללי) זכה במקומות גבוהים ברשימות 100 הסרטים הטובים והחשובים ביותר שנעשו אי פעם (כולל מקום ראשון יחד עם המשכיו ברשימת סרטי המאה שערך ערוץ 4 הבריטי). בנוסף, מופיע הסרט במקום הראשון בספר השיאים של גינס, ברשימת הסרטים הרווחיים ביותר בקטגוריית השכרת סרטי וידאו. למרות הפופולריות העצומה של הסרט, יש לו גם לא מעט מבקרים. הביקורת העיקרית המופנית כנגד הסרט היא שהצלחתו גרמה לטרנד בקרב יוצרי הקולנוע ההוליוודים, הגורם להם להתייחס לאפקטים מיוחדים כחזות הכל, על חשבון תסריט ומשחק טוב.
את הפופולריות הרבה מייחסים גם למספר חידושים שהיו כבר בסרט הראשון, האפקטים המרשימים יחסית לאותה תקופה נוצרו לראשונה לקראת הסרט. למעשה בטיוטת התסריט הכניס לוקאס סצנות של קרבות אוויר בין מטוסים וחלליות קרב. סצנות אלה לא צולמו בסוף משום שעדיין לא היו האפקטים שאותם רצה לשבץ בסרט. גם באופן הצגת הדברים לפני הצופים היה חידוש. מלבד זאת, המילים הראשונות שהצופים שבאו לצפות בסרט מדע בדיוני קראו מהמסך היו "לפני זמן רב..."
ב-1997 יצאה גרסה מחודשת דיגיטלית לרגל יום השנה העשרים להקרנת הבכורה. העבודה העיקרית בגרסה המחודשת הייתה לשחזר את הסרטים הישנים, שמצבם היה רעוע ומוזנח. בגרסה זו שופרו הצבע, איכות התמונה והקול באופן דיגיטלי (כולל שינוי הפסקול לדולבי סטריאו) ונעשו מספר תיקונים בסצנות על מנת להתאים לסרטי ההמשך: למשל, הוספת סצנת הדו-שיח בין האן סולו וג'אבה ההאט. התוספת התבססה על קטעים שצולמו לסרט המקורי, אולם לא נכללו בזמנו בשל בעיות טכניות שאז לא נמצא להן פתרון, וכיום ניתן לפתור בנקל.
קבלת הסרט > בישראל

כשבועיים לפני הבכורה בארץ, פרסם מבקר הקולנוע של 'דבר', זאב רב-נוף, סקירה על 'מלחמת הכוכבים': "הסרט הזה, המלא להטוטים טכניים, מתחיל בכתובת: 'לפני זמן רב, במערכת כוכבים הרחוקה מאתנו, רחוקה מאד...' והפרדוקס מכה מהרגע הראשון. הרי ברור שזה סרט על העתיד..." רב-נוף הוסיף כי על אף שהשפעת סרטי המדע הבדיוני ניכרת, "לוקאס ברח מהישורות והסתתר מאחורי חומה של הומור דק, משעשע ונדיר. הסרט הוא 'כל-בויניק' עם אגדות אבירי השולחן העגול של המלך ארתור, והרפתקאות בנוסח ארול פלין ('רובין הוד') ו'הקוסם מארץ עוץ' והמערבונים עם ג'ון ויין וסרטי הסמוראי של קורוסאווה, עם מיפונה בעל החרב השלופה, וסרטי מלחמה, בעיקר סרטי חיל האוויר ממלחמת העולם השנייה." הוא כתב כי בעוד הדמויות מסווגות למספר קבוצות – "המושל טארקין וכמה מאנשיו, המזכירים את אנשי הק.ג.ב. בהליכתם ובדיבורם... אנשי הצבא המשוריין של טארקין הבנוי על פי הדגם של הס.ס., ובראשם דארת' ויידר" – הרי ש"הגיבורים האמיתיים והחמים של הסרט" הם "C-3PO ו-R2-D2"
זמן קצר לאחר היציאה לאקרנים בישראל, חיבר רב-נוף טור ביקורת נוסף: "בסרט שכתב לוקאס אין כל ניסיון לקשור קשר סוציאלי, פסיכולוגי או פוליטי עם הבעיות המטרידות את הצופה מחוץ לעולם הקולנוע. הוא פשוט מציג פנורמה של המכנה המשותף הרחב ביותר של הדמיונות, הנוסטלגיות והדמיונות שלו – עולמו של ילד בן 12... אין אצל לוקאס כל חזון וכל בשורה, ההפך הוא הנכון... מי שמכנה את 'מלחמת הכוכבים' בשם סרט מדע בדיוני או עתידני אינו יודע על מה הוא שח. המרכיב הזה ממלא כאן תפקיד פורמלי-טכני בלבד."
קבלת הסרט > בישראל > הכנסות

בסופ"ש הראשון להקרנתו, "מלחמת הכוכבים" גרף אחריו כ-6.8 מיליון דולר בארצות הברית. מחוץ לאמריקה, גרף הסרט כ-1.55 מיליון דולר. בסיום הקרנתו ב-1978 הכניס 410 מיליון דולר, לעומת תקציב הפקה של כ-11 מיליון דולר. הקרנות נוספות בשנים הבאות, כולל גרסה מחודשת ב-1997, הביאו להכנסות כלליות של כ-775 מיליון דולר.
פסקול

בהמלצת חברו הטוב סטיבן ספילברג, ג'ורג' לוקאס שכר את ג'ון ויליאמס להלחנת וכתיבת פסקול הסרט. ויליאמס אז עבד עם שפילברג על "מלתעות" משנת 1975, עליו הוא זכה בפרס אוסקר.
כל השירים נכתבו והולחנו על ידי ג'ון ויליאמס.
| מלחמת הכוכבים: פסקול הסרט המקורי> מס' | מלחמת הכוכבים: פסקול הסרט המקורי> שם | מלחמת הכוכבים: פסקול הסרט המקורי> משך | מלחמת הכוכבים: פסקול הסרט המקורי>  | מלחמת הכוכבים: פסקול הסרט המקורי>  | מלחמת הכוכבים: פסקול הסרט המקורי>  | מלחמת הכוכבים: פסקול הסרט המקורי>  | מלחמת הכוכבים: פסקול הסרט המקורי>  | מלחמת הכוכבים: פסקול הסרט המקורי>  | מלחמת הכוכבים: פסקול הסרט המקורי>  |
| --- | --- | --- | --- | --- | --- | --- | --- | --- | --- |
| 1. | Main Title  | 5:20 |  |  |  |  |  |  |  |
| 2. | Imperial Attack  | 6:10 |  |  |  |  |  |  |  |
| 3. | Princess Leia's Theme  | 4:18 |  |  |  |  |  |  |  |
| 4. | The Desert and the Robot Auction  | 2:51 |  |  |  |  |  |  |  |
| 5. | Ben's Death and TIE Fighter Attack  | 3:46 |  |  |  |  |  |  |  |
| 6. | The Little People Work  | 4:02 |  |  |  |  |  |  |  |
| 7. | Rescue of the Princess  | 4:46 |  |  |  |  |  |  |  |
| 8. | Inner City  | 4:12 |  |  |  |  |  |  |  |
| 9. | Cantina Band  | 2:44 |  |  |  |  |  |  |  |
| 10. | The Land of the Sandpeople  | 2:50 |  |  |  |  |  |  |  |
| 11. | Mouse Robot and Blasting Off  | 4:01 |  |  |  |  |  |  |  |
| 12. | The Return Home  | 2:46 |  |  |  |  |  |  |  |
| 13. | The Walls Converge  | 4:31 |  |  |  |  |  |  |  |
| 14. | The Princess Appears  | 4:04 |  |  |  |  |  |  |  |
| 15. | The Last Battle  | 12:05 |  |  |  |  |  |  |  |
| 16. | The Throne Room and End Title  | 5:28 |  |  |  |  |  |  |  |
| משך כולל: | משך כולל: | 74:58 |  |  |  |  |  |  |  |
פרסים

בטקס פרסי אוסקר ה-50 שנערך ב-1978, זכה הסרט בשישה פרסי אוסקר: עיצוב ההפקה הטוב ביותר, עיצוב התלבושות הטוב ביותר, העריכה הטובה ביותר, הסאונד הטוב ביותר, האפקטים הטובים ביותר והפסקול המקורי הטוב ביותר מתוך 10 מועמדויות, בהן הסרט היה אף מועמד לפרס הסרט הטוב ביותר. אלק גינס היה מועמד לפרס אוסקר לשחקן המשנה הטוב ביותר, אך הפסיד את הפרס לג'ייסון רוברדס.
בטקס פרסי גלובוס הזהב ה-35, זכה הסרט לפסקול הטוב ביותר מתוך 4 מועמדויות. בנוסף הסרט זכה ב-9 פרסי סאטורן.
הערות שוליים

↑  "מערבון בחלל: בכורה במוצאי שבת ה-14 בינואר", מעריב, 12 בינואר 1978
↑  זאב רב-נוף. דמיון ללא חזון. דבר, 30 בדצמבר 1977, עמ' 43–44, 50.
↑  זאב רב-נוף. חלומותיו של ילד בן 12. דבר, 23 בינואר 1978, עמ' 11.
↑  Star Wars (1977) - Box Office Mojo, www.boxofficemojo.com (באנגלית)
| פרס בחירת הקהל לסרט השנה |
| --- | --- | --- |
| 1975‏-1990 | העוקץ (1975) ‏•‏‏ מלתעות (1976) ‏•‏‏ קן הקוקייה (1977) ‏•‏‏ מלחמת הכוכבים (1978) ‏•‏‏ גריז (1979) ‏•‏‏ רוקי 2 (1980) ‏•‏‏ האימפריה מכה שנית (1981) ‏•‏‏ שודדי התיבה האבודה (1982) ‏•‏‏ אי.טי. - חבר מכוכב אחר (1983) ‏•‏‏ שובו של הג'דיי (1984) ‏•‏‏ השוטר מבוורלי הילס (1985) ‏•‏‏ בחזרה לעתיד (1986) ‏•‏‏ אהבה בשחקים (1987) ‏•‏‏ באטמן (1990) |  |
| 1992‏-2010 | שליחות קטלנית 2: יום הדין (1992) ‏•‏‏ בחורים טובים (1993) ‏•‏‏ פארק היורה (1994) ‏•‏‏ פורסט גאמפ (1995) ‏•‏‏ אפולו 13 (1996) ‏•‏‏ טיטניק (1999) ‏•‏‏ החוש השישי (2000) ‏•‏‏ גרין מייל (2001) ‏•‏‏ שרק (2002) ‏•‏‏ שר הטבעות: אחוות הטבעת (2003) ‏•‏‏ שודדי הקאריביים: קללת הפנינה השחורה (2004) ‏•‏‏ פרנהייט 9/11 (2005) ‏•‏‏ מלחמת הכוכבים - פרק 3: נקמת הסית' (2006) ‏•‏‏ שודדי הקאריביים: תיבה של איש מת (2007) ‏•‏‏ שודדי הקאריביים: סוף העולם (2008) ‏•‏‏ האביר האפל (2009) ‏•‏‏ דמדומים (2010) |  |
| 2011‏-היום | דמדומים 3: ליקוי חמה (2011) ‏•‏‏ הארי פוטר ואוצרות המוות - חלק 2 (2012) ‏•‏‏ משחקי הרעב (2013) ‏•‏‏ איירון מן 3 (2014) ‏•‏‏ מליפיסנט (2015) ‏•‏‏ מהיר ועצבני 7 (2016) ‏•‏‏ מוצאים את דורי (2017) ‏•‏‏ הנוקמים: מלחמת האינסוף (2018) ‏•‏‏ הנוקמים: סוף המשחק (2019) ‏•‏‏ בחורים רעים לתמיד (2020) ‏•‏‏ האלמנה השחורה (2021) ‏•‏‏ דוקטור סטריינג' בממדי הטירוף (2022) ‏•‏‏ ברבי (2023) |  |
| --- | --- |
בקרת זהויות :  NLI: 987007586465905171  PLWABN: 9810551085205606  BIBSYS: 99061146  BNE: XX5637985  BnF: cb14438637z (data)  CANTIC: a12092381  GND: 4334797-6  LCCN: n78001095  SUDOC: 203924460  VIAF: 185100833   WorldCat (עם VIAF): 185100833 
כרזת הסרט בישראל של המהדורה המיוחדת משנת 1997
AI21 Labs

| --- | --- |

 נתונים כלליים
 סוג:  חברה פרטית
 מייסדים:  יואב שוהם, אורי גושן, אמנון שעשוע
 תקופת הפעילות:  נובמבר 2017 – הווה (כ־7 שנים) 
 מיקום המטה:  תל אביב-יפו 
 משרד ראשי:  תל אביב
 מוצרים עיקריים:  תוכנה לעיבוד שפה טבעית
 יו"ר:  אמנון שעשוע
 מנכ"ל:  יואב שוהם, אורי גושן
 עובדים:  200 (נכון לאפריל 2023)
  
 www.ai21.com
 
איי אי 21 מעבדות בע"מ, המוכרת יותר בשמה האנגלי, AI21 Labs, היא חברת תוכנה ישראלית העוסקת בפיתוח יישומי בינה מלאכותית לעיבוד שפה טבעית.
היסטוריה

החברה הוקמה בנובמבר 2017 על ידי פרופ' יואב שוהם ואורי גושן, המשמשים מנכ"לים משותפים, ואמנון שעשוע,
המשמש יו"ר החברה. החברה מפתחת יישומי בינה מלאכותית לעיבוד שפה טבעית, כמסייעים לכתיבה ולקריאה של טקסטים.
המוצר הראשון של החברה, שהוכרז באוקטובר 2020 והוא הפופולרי ביותר בין מוצריה, הוא Wordtune, תוסף לגוגל כרום המסייע לשיפור הניסוח של טקסטים שנכתבו באנגלית, בהתבסס על מודלי שפה שפותחו בחברה.
מוצר נוסף הוא AI21 Studio - סביבת פיתוח המחוברת למודל השפה של החברה, Jurassic-1, ומשמשת לפיתוח יישומי שפה טבעית, כגון צ'אטבוטים. Jurassic-1 מוצע על ידי AWS לשימוש לקוחותיה.
מוצר נוסף, שהוכרז בנובמבר 2021, הוא Wordtune Read - תוכנה שהקלט שלה הוא טקסט באנגלית והפלט הוא תקציר של טקסט זה.
AI21 Labs השיקה בינואר 2023 כלי ליצירת טקסטים באופן אוטומטי, באמצעות בינה מלאכותית. הכלי החדש מזכיר את היכולות של ChatGPT, אך הוא נבדל ממנו בכמה דברים. למשל, הכלי מאפשר גם להציג נתונים וסימוכין למידע.
היסטוריה > גיוס הון

גיוס ההון הראשוני (seed) של החברה היה בסך 9.5 מיליון דולר.
בנובמבר 2020 גייסה החברה 25 מיליון דולר.
באוקטובר 2021 גיסה החברה 20 מיליון דולר מקרן וולדן קטליסט.
ביולי 2022 גייסה החברה 64 מיליון דולר לפי שווי של 664 מיליון דולר.
באוגוסט 2023 גייסה החברה 155 מיליון דולר לפי שווי של 1.4 מיליארד דולר, והפכה לחד-קרן. עם המשקיעות בסבב זה נמנות החברות גוגל, אנבידיה וסמסונג.
הערות שוליים

↑  אושרי אלקסלסי, ‏התוסף הישראלי הזה ישדרג את המיילים והמסמכים שאתם כותבים באנגלית, באתר Geektime‏, 30 באוקטובר 2020
↑  Karthik Bharathy and Tomer Asida, AI21 Jurassic-1 foundation model is now available on Amazon SageMaker, AWS Machine Learning Blog, November 30, 2022
↑  עומר כביר, "אין היום חברה שהמנכ"ל לא הורה להטמיע בה AI גנרטיבי", באתר כלכליסט, 16 באפריל 2023
↑  אושרי אלקסלסי, ‏הסטארטאפ החדש של אמנון שעשוע יאמ;לק לכם כתבות, מאמרים ארוכים ומיילים, באתר Geektime‏, 16 בנובמבר 2021
↑   שגיא כהן, המתחרה הישראלי ל-ChatGPT שינסה לפתור את הבעיה הגדולה ביותר שלו, באתר TheMarker‏, 17 בינואר 2023
↑  אושרי אלקסלסי, ‏אמנון שעשוע גייס 25 מיליון דולר כדי לשדרג לכם את המיילים באנגלית, באתר Geektime‏, 19 בנובמבר 2020;
מאיר אורבך, חברת AI21 Labs של אמנון שעשוע גייסה 25 מיליון דולר, באתר כלכליסט, 19 בנובמבר 2020
↑  ג'ון בן-זקן, ‏וולדן קטליסט השקיעה 20 מיליון דולר ב-AI21 Labs של פרופ' אמנון שעשוע, באתר "אנשים ומחשבים", 1 בנובמבר 2021
↑  עידן בן טובים, ‏הבייבי החדש של אמנון שעשוע מגייס 64 מיליון דולר וטוען שיש לו מיליוני משתמשים, באתר Geektime‏, 12 ביולי 2022;
מאיר אורבך, חברת AI21 Labs של אמנון שעשוע גייסה לפי שווי של 664 מיליון דולר, באתר כלכליסט, 12 ביולי 2022
↑  ג'ון בן-זקן, ‏יוניקורן חדש נולד: AI21 Labs גייסה לפי שווי של 1.4 מיליארד ד', באתר "אנשים ומחשבים", 31 באוגוסט 2023
אנריקו קולנטוני

| --- | --- |

 לידה:  14 בפברואר 1963 (בן 61) טורונטו, קנדה 
 מדינה:  קנדה 
 השכלה:  האקדמיה האמריקאית לאמנויות הדרמה (1985)  בית הספר לדרמה של ייל  אוניברסיטת טורונטו 
 תקופת הפעילות:  מ-1987 
 מספר צאצאים:  2 
 
אנריקו קולנטוני (באנגלית: Enrico Colantoni; נולד ב-14 בפברואר 1963) הוא שחקן קנדי, הידוע בעיקר בזכות גילום אליוט דימאורו בסיטקום "תהרוג אותי וזהו", קית' מארס בסדרת הטלוויזיה "ורוניקה מארס", לואי לוץ בסיטקום קצר הימים "Hope & Gloria", אדון הפשע קרל אליאס ב"מבוקש" וסמל גרג פרקר בסדרת הטלוויזיה "Flashpoint". היו לו גם תפקידי משנה בסרטים כמו "The Wrong Guy", "כיבוש הגלקסיה", "אינטליגנציה מלאכותית", "התפשטות" ו-"A Beautiful Day in the Neighborhood" והופעות אורח ב"מונק", "מספ7ים", "סטארגייט SG-1" ו"בונז". הוא כיכב בתור אלן קונר ב-"Remedy". הוא שיחק את אביה של לורה הוליס בעונה השלישית של סדרת האינטרנט המקוונת "קרמילה". הוא הופיע בחידוש של "וסטוורלד" של HBO וב"תחנה אחת-עשרה". קולנטוני ביים שני פרקים של סדרת הטלוויזיה "איי זומבי".
ביוגרפיה

קולנטוני נולד בטורונטו, אונטריו, קנדה, בנם של ג'ינה, עובדת בחנות, וקינטינו קולנטוני, פועל ונהג משאית. שני הוריו היו מהגרים מאברוצו, איטליה, ואחיו, הבלש סמל הקטור קולנטוני, הוא שוטר בדימוס במשטרת טורונטו.
הוא למד פסיכולוגיה וסוציולוגיה באוניברסיטת טורונטו, אך עבר בהמשך לאקדמיה האמריקאית לאמנויות הדרמה בניו יורק. קולנטוני סיים את לימודיו בבית הספר לדרמה של אוניברסיטת ייל, וזכה בפרס קרול דיי.
קריירה

קולנטוני כיכב בסדרת הטלוויזיה "רמדי". הוא הופיע בתהרוג אותי וזהו בתפקיד אליוט דימאורו מ-1997 עד 2003, ושיחק בדרמת המשטרה הקנדית של משטרת הטלוויזיה Flashpoint בתור סמל גרג פארקר. אחיו הגדול, שהיה שוטר בטורונטו 30 שנה, ייעץ לקולנטוני כיצד לגלם את הדמות. קולנטוני שיחק את קית' מארס במשך ארבע עונות ב"ורוניקה מארס", תפקיד שחזר עליו בסרט ורוניקה מארס ב-2014 ובחידוש ב-2019.
לקולנטוני היה גם תפקיד חוזר ב-"מבוקש'" כבוס הפשע קארל אליאס וב"הנוסעים בזמן" בתור וינסנט אינגרם.
פילנתרופיה

מאז 2011, קולנטוני היה מעורב מאוד ב-"The Tema Conter Memorial Trust", ארגון המסייע למגיבים ראשונים ואנשי שירות אחרים המתמודדים עם הפרעת דחק פוסט-טראומטית. הוא הפך לדובר הרשמי שלהם ומאז היה מעורב בגאלה השנתית שלהם בטורונטו מדי שנה.
הוא גם היה מעורב בקמפיין של החברה להגנת בעלי חיים ולהחרמת חנויות חיות מחמד מסחריות, תוך יצירת סרטון להעלאת המודעות לנושא.
חיים אישיים

ב-11 בנובמבר 2011, קולנטוני התחתן עם רוזנה פרנסיוני.
פילמוגרפיה > בקולנוע

| שנה | שם הסרט | תפקיד | הערות |
| --- | --- | --- | --- |
| 1995 | רכבת הכסף | דולי |  |
| 1996 | Albino Alligator | סוכן #3 |  |
| 1997 | The Wrong Guy | בחור מפחיד |  |
| 1998 | Divorce: A Contemporary Western | בארי |  |
| 1998 | Screwed: A Hollywood Bedtime Story | ג'ק דריסקוך |  |
| 1999 | Stigmata | האב דריו |  |
| 1999 | כיבוש הגלקסיה | מת'זאר |  |
| 2001 | אינטליגנציה מלאכותית | הרוצח |  |
| 2002 | Frank McKlusky, C.I | סקוט באיו |  |
| 2002 | The First $20 Million Is Always the Hardest | פרנסיס בנויט |  |
| 2002 | Full Frontal | ארטי/אד |  |
| 2003 | The Vest | אבא | סרט קצר |
| 2004 | Criminal | Bookish Man |  |
| 2007 | The Happiest Day of His Life | אורח בחתונת גירושים |  |
| 2008 | Sherman's Way | די ג'יי |  |
| 2008 | My Mom's New Boyfriend | אנריקו השף | 2008 Celine |
| 2009 | Weather Girl | ג'ורג' |  |
| 2010 | The Fighter and the Clown | הקצין וורד | סרט קצר |
| 2011 | The Chaperone | ד"ר אטמן |  |
| 2011 | Servitude | Franz |  |
| 2011 | התפשטות | Dennis French |  |
| 2013 | House of Versace | ג'אני ורסצ'ה |  |
| 2014 | ורוניקה מארס | קית' מארס |  |
| 2014 | איימי ג'ו ג'ונסון | דוקטור |  |
| 2015 | The Dark Stranger | ברנדן גאריסון |  |
| 2017 | ליגת הצדק האפלה | פליקס פאוסט | קול |
| 2019 | Kill Chain | צלף מבוגר |  |
| 2019 | A Beautiful Day in the Neighborhood | ביל איילר |  |
| 2020 | תופסות קצב | פרנק |  |
| 2022 | Vandits | נד |  |
| 2024 | Humane | בוב |  |
| 2024 | Mother Father Sister Brother Frank | ג'רי ג'נינגס |  |
פילמוגרפיה > בימוי

| שנה | שם הסדרה | הערות |
| --- | --- | --- |
| 2017–2018 | iZombie | 2 פרקים |
פילמוגרפיה > תוכן מקוון

| שנה | שם סדרה | תפקידים | הערות |
| --- | --- | --- | --- |
| 2016 | קרמילה | שרמן הוליס | עונה 3, תפקיד חוזר |
הערות שוליים

↑  "Enrico Colantoni Biography (1963-)". Film Reference. Retrieved April 18, 2015.
↑  Jason Buchanan (2012). "Enrico Colantoni". Movies & TV Dept. The New York Times. אורכב מ-המקור ב-22 באוקטובר 2012. נבדק ב-18 באפריל 2015. {{cite news}}:  (עזרה)
↑  DeMara, Bruce (10 ביולי 2008). "Flashpoint star brings work home to Toronto". Toronto Star. {{cite news}}:  (עזרה)
↑  Wilford, Denette (September 20, 2012). 'Flashpoint' Season 5: Enrico Colantoni Talks Show's Ending And The 'Veronica Mars' Movie, HuffPost, ‏2012-09-20 (באנגלית)תבנית:"'Flashpoint' Season 5: Enrico Colantoni Talks Show's Ending and the 'Veronica Mars' Movie". הפינגטון פוסט
↑  "Real-life cops grateful for portrayal on 'Flashpoint,' says star Colantoni" (אורכב 19.04.2015 בארכיון Wayback Machine). CTV. August 4, 2010
↑  Kalanderopoulos, Christopher (23 בפברואר 2011). "Asking for Help". Eggplante!. {{cite news}}:  (עזרה)
↑  "CAPS PSA with Enrico Colantoni " (אורכב 19.04.2015 בארכיון Wayback Machine). Companion Animal Protection Society. December 21, 2011.
↑  Colantoni, Enrico [@ricocolantoni] (24 בנובמבר 2011). "Rosanna and I got married on 11/11/11. Hugh Dillon and his wife were the witnesses. It was quiet and beautiful. Party TBD" (Tweet). נבדק ב-21 בספטמבר 2017 – via Twitter. {{cite web}}:  (עזרה)
↑  "Enrico Colantoni & Mindy Cohn Join Cast Of ‘Mother Father Sister Brother Frank’ As Ontario Shoot Kicks Off" by Melanie Goodfellow at deadline.com
↑  זוהר אורבך‏, זו אחת הסדרות הטובות של השנה. אז למה נשארתי עם טעם חמוץ בפה?, באתר וואלה, 24 בספטמבר 2024
| --- | --- |
בקרת זהויות :  PLWABN: 9810564922005606  GND: 1079425993  ISNI: 0000 0000 4649 5759  LCCN: no2002040087  VIAF: 41507210   WorldCat (עם VIAF): 41507210 
קולנטוני במהלך ראיון טלוויזיה ב-2007
אד ברובייקר

| --- | --- |

אד ברובייקר, 2010
 לידה:  17 בנובמבר 1966 (בן 58) בת'סדה, ארצות הברית 
 מדינה:  ארצות הברית 
 שפות היצירה:  אנגלית 
 סוגה:  רומן גרפי, פשע, אימה
 יצירות בולטות:  קפטן אמריקה, קאטוומן, דרדוויל, קרימינל (אנ'), סליפר (אנ'), גותהם סנטרל (אנ')
 פרסים והוקרה:  פרס אייזנר, פרס הארווי
 אתר רשמי
 
אד ברובייקר (באנגלית: Ed Brubaker; נולד ב-17 בנובמבר 1966) הוא קומיקסאי ותסריטאי אמריקאי זוכה פרס אייזנר. הוא נולד במרכז הרפואי הימי הלאומי, בת'סדה, מרילנד שבארצות הברית. ברובייקר מוכר בעיקר בזכות עבודתו ככותב קומיקס על כותרים כמו באטמן, דרדוויל, קפטן אמריקה, איירון פיסט, קאטוומן, גות'אם סנטרל ואקס-מן. בשנים האחרונות הוא התמקד אך ורק בכותרים מקוריים שבבעלותו בהוצאת Image Comics, כגון "פאטאל", "קרימינל", "וולווט" ו"הרוג או תיהרג".
בשנת 2016, ברובייקר הצטרף לצוות הכותבים של סדרת הטלוויזיה של HBO "ווסטוורלד." ב-2019 יצר יחד עם הבמאי ניקולס וינדינג רפן את הסדרה "מבוגר מכדי למות צעיר" (אנ') עבור שירות הסטרימינג פריים וידאו של אמאזון. לפני כן ב-2009 יצר את סדרת הרשת "מלאכית המוות" (אנ') בכיכובה של זואי בל עבור שירות הסטרימינג של סוני, קראקל.
ברובייקר זכה בפרס אייזנר בשבע הזדמנויות נפרדות ובפרס הארווי פעמיים.
קריירה > עבודות קומיקס אלטרנטיביות ועצמאיות

ברובייקר החל את הקריירה שלו בקומיקס אלטרנטיבי, שם שימש כמאייר כמו גם כותב.
בשנת 1991 החל לכתוב סיפורי פשע קצרים לסדרת האנתולוגיה Dark Horse Presents בהוצאת Dark Horse Comics, קומיקס שהוא ימשיך לתרום לו לסירוגין לאורך כל העשור. בין התרומות הללו היה סדרת שלושת החלקים "מוות מקרי" (Dark Horse Presents # 65–67), שיתוף פעולה עם האמן אריק שנאואר, שגרף שתי מועמדויות לפרס אייזנר לשנת 1993.
בשנת 1997 החל לפרסם את עבודותיו באמצעות מו"ל Alternative Comics. בחוברת בשם "בקו התפר", משולש רומנטי נבחן באמצעות שלושה סיפורים אשר כל אחד מתאר את זווית ראייתו של משתתף שונה. הקומיקס היה מועמד לפרס איגנאץ לשנת 1997 לרומן גרפי או אוסף מצטיין. עבודה נוספת שפרסם באמצעות Alternative Comics, "המעקף" ההומוריסטי והניסויי מספר 1, הייתה אמורה להיות הגיליון הראשון של סדרה רצה, אם כי רק גיליון אחד פורסם. המעקף הייתה מועמדת לפרס הארווי ל"סדרה החדשה הטובה ביותר" בשנת 1998.
קריירה > DC קומיקס

בשנת 1999 פרסמה ורטיגו את הסדרה המוגבלת בארבעה חלקים "זירת הפשע" (אנ'), אשר סימנה את שיתוף הפעולה הראשון שלו עם מייקל לארק וגם עם שון פיליפס, שני אמנים שאיתם עבד רבות לאורך השנים. סיפור בלשי המתרחש בסן פרנסיסקו, הסדרה זכתה לשבחי המבקרים והייתה לראשונה של ברובייקר שזכתה לתשומת ליבם של מפיקים ההוליוודיים.
בסוף שנת 2000 חתם ברובייקר על חוזה בלעדיות עם DC קומיקס. באותה שנה, הוא התחיל לעשות את עבודת גיבור העל המרכזית הראשונה שלו, בסדרה באטמן החל מהגיליון 582 (אוקטובר 2000). הוא ימשיך לעבוד על סדרות שונות בכיכובו של דמותו של באטמן עד סוף שנת 2003, כולל קשתות סיפור כמו "ברוס וויין: רוצח?" ו"ברוס וויין: נמלט".
בשנת 2001 חברו ברובייקר והאמן דרווין קוק לחדש את דמותה של קאטוומן. הם התחילו בארבע החוברות "Trail of the Catwoman" שרצה בגליונות 759–762 של הסדרה Detective Comics. בסדרה, החוקרת הפרטית סלאם בראדלי מנסה לחקור את מותה של סלינה קייל (הלא היא קאטוומן). הסיפור הוביל לכותר קאטוומן חדש בסוף 2001 של ברובייקר וקוק, שם תלבושתה של הדמות, צוות דמויות המשנה ותפקידי הפעולה עוצבו מחדש ופותחו מחדש. ברובייקר נשאר בסדרה עד גיליון מספר 37 (ינואר 2004).
בתחילת 2003, ברובייקר והסופר גרג רוקה יצרו וכתבו במשותף את הסדרה "Gotham Central". תוך התמקדות בפעילות משטרת גות'אם סיטי, שני הכותבים כתבו סיפורים במשותף או כתבו קשתות חלופיות בנפרד לאורך הסדרה, שהציגה השראה לסדרת הטלוויזיה גות'האם.
קריירה > DC קומיקס > Wildstorm

בשנת 2002 עשה ברובייקר את עבודתו הראשונה עבור Wildstorm, עם הסדרה "טווח אפס" (אנ') עם האמן הניו זילנדי קולין וילסון. הסדרה לקחה מושגים קיימים מהיקום של Wildstorm, כמו גריפטר (כוכב הסדרה), ג'ון לינץ' וטאו והשתמשה בהם כדי לבסס את העולם עבור הסדרה "סליפר" (אנ') שלו שתופיע לראשונה באותה השנה.
בשיתוף פעולה בין האמן שון פיליפס לברובייקר, סליפר הציג גיבור-על סוכן חשאי ("הולדן קארבר") שעובד באופן סמוי בארגון של נבל-על. העלילה מסתבכת עוד יותר כשהמפעיל שלו והמגע היחידי שיש לו בעולם של אכיפת החוק נופל לתרדמת (אירועי "טווח אפס"). כשהרשויות מאמינות שהוא פושע מסוכן, קארבר נקלע בין הפטיש לסדן ונאמנויות לא ברורות.
אף על פי שסליפר זכתה להצלחה רבה בקרב המבקרים והמעריצים באינטרנט, הסדרה לא הייתה להצלחה מסחרית, ובוטלה לאחר הגיליון העשירי שלה. היא הושקה מחדש בשנת 2004 עם אותם יוצרים תחך השם סליפר: עונה שנייה אך הסתיימה גם היא בגיליון שתים עשרה.
קריירה > מארוול קומיקס

בסוף שנת 2004 ברובייקר, כשכבר לא היה בחוזה בלעדי ל-DC, החל ברובייקר לעבוד אצל המתחרה הראשית שלהם מארוול קומיקס. עבודתו הגדולה הראשונה עבור המו"ל הייתה הכרך החמישי בסדרת "קפטן אמריקה". ביחד עם האמן סטיב אפטינג, קפטן אמריקה של ברובייקר הציג נבלים חדשים והחזירה לתחייה את דמותו של באקי בארנס בתפקיד "חייל החורף". הסדרה זכתה להצלחה מסחרית ואצל מבקרים כבר מהגיליון הראשון. ברובייקר המשיך בסדרה זו שמונה שנים תמימות, מנובמבר 2004 ועד אוקטובר 2012, לצד כותרות אחיות וסדרות מוגבלות שהתבססו סביב הדמות. ברובייקר אף הופיע בסרט קפטן אמריקה: חייל החורף משנת 2014, בתפקיד קטן, כמטפל בחייל החורף.
בפברואר 2005 חתם ברובייקר על חוזהו הבלעדי הראשון עם מארוול. העסקה איפשרה לו לסיים את התחייבויותיו הקודמות עבור DC בגות'אם סנטרל וסליפר.
ב-2006, החל ברובייקר לכתוב בכותר דרדוויל, לאחר שכבר תכנן את הריצה שלו עם בריאן מייקל בנדיס. שוב חבר לאמן מייקל לארק, ברובייקר עקב אחר תקופת בנדיס בכותרת, ובחן את השלכות הכליאה של הדמות, שהתרחשה בסיום הריצה של בנדיס.
במהלך ריצתו על קפטן אמריקה, כתב ברובייקר את גליונות מס' 25–30, שיצאו ב-2007, הכוללים את הסיפור בו נרצח סטיב רוג'רס. בהמשך כתב את סדרת המיני-סדרה של קפטן אמריקה: נולד מחדש בשנת 2009, שבה חזר רוג'רס. לאחר מכן הוא כתב סדרה מוגבלת של שמונה גליונות שכותרתה "פרויקט המופלאים", וכן כותר חדש בשם "האוונג׳רס הסודיים" לאחר סיום סיפור העלילה "המצור".